钦定古今图书集成/明伦汇编/氏族典/第489卷 > 《廖用贤尚友录》 > 华歆
## 钦定古今图书集成/明伦汇编/氏族典/第489卷 > 《廖用贤尚友录》 > 华歆

按《魏志华歆传》：“歆字子鱼，平原高唐人。举孝廉，除郎
中，病去官。灵帝崩，何进辅政，征为尚书郎。马日䃅安
集关东，辟歆为掾。东至徐州，诏即拜歆豫章太守。后
拜议郎，参司空军事，入为尚书，转侍中。魏国既建，为
御史大夫。文帝践阼，改为司徒。明帝即位，转太尉。太
和五年薨，谥曰敬侯。子表嗣。歆弟缉，咸熙中为尚书。”